**כל ישראל ערבים זה לזה**

**מתוך: "**[**ערבות ומעורבות**](http://cms.education.gov.il/EducationCMS/Units/Noar/KatalogPirsumim/MeuravuthChevrathith-HanoarBemerkazHainyanim/AaravuthUmeuravuth.htm)**", מינהל חברה ונוער**

**מטרות**

1. לברר עם המשתתפים מהם המניעים והשיקולים למתן עזרה בעת צרה.
2. לחזק בקרב המשתתפים את המחויבות האישית למתן עזרה בעת צרה.

**משך הפעילות:** 45 דקות**.**

**עזרים:** דף אירוע **(**נספח מס' 1), כרטיסי עמדות כמספר הקהילות (נספחים מס' 4-2), החוק "לא תעמוד על דם רעך" (נספח מס' 5), ניירות בריסטול.

**מהלך הפעילות**

**שלב א' – במליאה**

המדריך יקריא לקבוצה את האירוע (נספח 1). לאחר מכן יברר את יחסם של המשתתפים לאירוע ולשאלות המוסריות העולות מהתנהגותו של יואב.

**שלב ב' – קבוצתי**

המשתתפים יתחלקו לקבוצות. כל קבוצה תקבל נספח המייצג את אחת העמדות (נספחים מס' 4-2) ותתכונן להצגתו במליאה. אחת הקבוצות תייצג את עמדתו של יואב.

**שלב ג' – במליאה**

1. משחק תפקידים – כל קבוצה תציג את עמדתה, המשתתפים האחרים יוכלו להעיר, לשאול ולחזק את עמדות הצדדים, בשיטת הכיסא הפנוי.
2. שאלות לדיון:  
   1. מהי בעיניכם "עת צרה ומצוקה"? הדגימו על-פי ניסיונכם (פגיעות   
    פיזיות ונפשיות ברמות שונות).  
   2. האם יש לדעתכם ערבות הדדית או חובה הדדית בין האזרחים המחייבת מתן   
    עזרה בעת מצוקה? תנו דוגמות.  
   3. מהי מידת העזרה הנדרשת מאתנו בכל אחד מהמקרים? פרטו.
3. המדריך יקריא (או יחלק) את החוק "לא תעמוד על דם רעך", ויתקיים דיון בשאלות אלו:  
   1. מדוע לדעתכם היה צריך לחוקק חוק זה?  
   2. האם לדעתכם החוק נותן מענה לשאלות שדנתם בהן קודם לכן?  
   3. מהם גבולות החוק לדעתכם?  
   4. מה דעתכם על סעיף 4 בחוק (ענישה), האם הוא מספק בעיניכם?  
   5. מהי המחויבות האישית והקבוצתית שאתם מרגישים כלפי החוק?  
   6. מה יכולים בני נוער לעשות, במסגרות הפעילות השונות שלהם, לקידום   
    מחויבות זו?

**נספח מס' 1: אירוע**

יואב הוא תלמיד כיתה י"א.

ביום שישי אחר הצהריים הלכו יואב וחבריו למגרש הכדורסל. כשעה אחרי שהגיעו למגרש, הבחין יואב במריבה בין כמה בני נוער. הוא התקרב, כמו עוד אנשים, לראות מה קרה. הסתבר שאחד הנערים האשים את שרון (שיואב מכיר מהשכבה) כי גנב לו את הכדורסל. הנער התחיל להכות את שרון, אבל הפרידו ביניהם.

לפני שיואב חזר לחבריו, הוא שמע את הנער מסנן לשרון: "חכה, חכה, אני והחברים שלי נחסל אותך..."

יואב לא סיפר את מה ששמע לאיש. כשסיימו לשחק במגרש מאוחר בערב, נפרד יואב מחבריו לשלום, והלך לביתו ברגל לבד. בדרך ראה יואב את שרון הולך לבדו לביתו. כעבור זמן קצר הבחין יואב בחבורה ההולכת בעקבות שרון. יואב זיהה את הבחור שרב עם שרון במגרש. הוא נזכר באיומיו של הבחור.

יואב חושב במהירות:

"מה לעשות? להזהיר את שרון או אולי להילחם יחד אתו נגד החבורה? אולי להתקשר מהפלאפון שלי למשטרה? אבל למה לי להסתכן בלקבל מכון במשהו שהוא לא ענייני, ועוד בשביל שרון – שהוא לא חבר שלי? ובכלל, בטח עוד הרבה שמעו את האיום, אז למה שאני אסתכן, רק כי במקרה אני כאן?"

יואב החליט להמשיך בדרכו.

למחרת נודע כי שרון נפצע מדקירות סכין.

**נספח מס' 2: עמדה ראשונה**

שמי איציק כהן ואני רוצה להביע את עמדתי בעניין מעשיו של יואב:

יואב היה צריך לעשות את כל שביכולתו כדי ששרון לא ייפגע. לפחות לצלצל למשטרה. בכך שלא עשה כן, עשה יואב מעשה נורא, ככתוב במקורות "לא תעמוד על דם רעך".

אבל את העונש המגיע לו יקבל יואב מידי שמים, לא מאתנו. כך אומר הרמב"ם. אסור לנו כחברה להעניש את יואב.

מה עוד, שכל הערך של הצלת חיים ושל התנדבות נובע מרצונו הטוב של האדם – לשם שמים, ולא בגלל שמוכרחים. אם נעניש מי שלא יעזור לאחרים, אנשים יעזרו מתוך פחד ולא מתוך רצון טוב. זה לא יעשה את בני האדם לטובים יותר – להיפך, זה יקלקל אותם!

לכן, למרות הכעס שלי כלפי יואב, אסור לנו להעניש אותו ואחרים שכמותו.

מה דעתכם?

**נספח מס' 3: עמדה שנייה**

שמי לימור יצחקי ואני רוצה להביע את עמדתי בנושא מעשיו של יואב:

המעשה של יואב הוא נורא ואי אפשר לעבור עליו לסדר היום. הסיבה האמיתית היחידה שבגללה יואב לא עזר לשרון היא ששרון לא היה חבר שלו. אם הוא היה חבר שלו, הוא היה עוזר לו בלי לחשוב על הסכנה או על כך שזה לא התפקיד שלו. הוא אפילו לא התקשר למשטרה!

אנחנו חייבים להעניש את יואב ואחרים שכמותו כדי שלא יתנהגו כך להבא. אחרת, איזו מן חברה תהיה לנו? במקורות נאמר "כל ישראל ערבים זה לזה" – אם לא נעניש את יואב, נהפוך לאדישים לגורלם של האחרים! צריך לעצור את הסחף! אחרת נהיה לחברה שבה אדם לאדם זאב.

מה דעתכם?

**נספח מס' 4: עמדה שלישית**

שמי חני טל ואני רוצה להביע את עמדתי בנושא מעשיו של יואב:

יואב לא אשר בפציעתו של שרון.

יואב צריך קודם כול לדאוג לחיים שלו. החיים שלו חשובים בדיוק כמו אלה של שרון. אם הוא היה עוזר לשרון, אולי שרון לא היה נפצע, אבל אולי יואב היה נפצע ואפילו נרצח. זה לא צודק. ומה עם סכנה ליואב? אזרח רגיל צריך להסתכן ולהיכנס לבית בוער או לים סוער כדי להציל אחרים? ובכלל, מה ייחשב לסיכון שמצדיק הקרבה כזו של יואב – רק האיום במגרש? העובדה שהחבורה עקבה אחרי שרון? ומה אם רק אחד היה עוקב אחרי שרון, גם אז הוא היה צריך להתערב?

מלבד זאת, היו אחרים ששמעו את האיום במגרש, למה להאשים דווקא את יואב? רק כי במקרה הוא זה שראה אותם אחר כך?

מי שרוצה להציל בני אדם – שיתגייס למשטרה, למד"א, למכבי האש. זה לא תפקיד של אזרחים מן השורה.

לכן, עם כל הצער על פציעתו של שרון, יואב לא אשם בכלום ואין להעניש אותו בשום דרך.

מה דעתכם?

**נספח מס' 5: חוק "לא תעמוד על דם רעך"**

**ה "לא תעמוד על דם רעך", תשנ"ח - 1998**

חובת הצלה והושטת עזרה

1. (א) חובה על אדם להושיט עזרה לאדם הנמצא לנגד עיניו, עקב אירוע פתאומי ובסכנה מיידית לחייו, לשלמות גופו או לבריאותו, כאשר לאל ידו להושיט את העזרה בלי להסתכן או לסכן את זולתו.  
(ב) המודיע לרשויות או המזעיק אדם אחר היכול להושיט את העזרה הנדרשת, יראוהו כמי שהושיט עזרה לעניין חוק זה; בסעיף זה, "רשויות" - משטרת ישראל, מגן דוד אדום ושירות הכבאות.

2. (א) הוראות סעיף 5 לחוק עשיית עושר ולא במשפט, תשל"ט 1979, יחולו גם כאשר   
 המוכה פעל מכוח חובתו על-פי הוראות סעיף 1.

החזר הוצאות ותשלומי נזק

(ב) בית המשפט רשאי לחייב את מי שגרם לסכנה שהניצול נקלע אליה, לרבות את   
 הניצול עצמו אם גרם לסכנה זו, לשפות את מי שהושיט עזרה בהתאם לחובתו לפי   
 הוראות סעיף 1 על ההוצאות והתשלומים הסבירים שהוציא.

.

1. בכפוף להוראות סעיף 2 (א), אין בהוראות חוק זה כדי לגרוע מהוראות כל דין.

שמירת דינים

1. העובר על הוראות סעיף 1 לחוק זה, דינו – קנס.

עונשין

1. שר המשפטים ממונה על ביצוע חוק זה.
2. תחילתו של חוק זה בתום 90 ימים מפרסומו.

ביצוע

בנימין נתניהו צחי הנגבי

ראש הממשלה שר המשפטים

עזר ויצמן דן תיכון

נשיא המדינה יושב ראש הכנסת